rejauldu/bengali-wikipedia huggingface dataset:
বাংলাদেশ মৎস্য গবেষণা ইনস্টিটিউট মৎস্য ও সংশ্লিষ্ট গবেষণার জন্য একটি স্বায়ত্তশাসিত সরকারি গবেষণা প্রতিষ্ঠান।  বর্তমানে এর মহাপরিচালক ড. মোহসেনা বেগম তনু।  গবেষণায় গুরুত্বপূর্ণ অবদানের জন্য বাংলাদেশ সরকার এই প্রতিষ্ঠানকে ২০২০ সালে একুশে পদক  প্রদান করে।কালের কণ্ঠ , ৫ ফেব্রুয়ারি ২০২০   ইতিহাস  প্রতিষ্ঠানটি ১৯৮৪ সালে প্রতিষ্ঠিত হয়েছিল এবং ১৯৮৬ থেকে কাজ শুরু করে। ময়মনসিংহে এর সদর দপ্তর অবস্থিত। প্রতিষ্ঠানটি কিছু মাছের উপরে বিশেষ গবেষণা পরিচালনা করে। তারা চাঁদপুরের রিভারাইন স্টেশন, ময়মনসিংহের ফ্রেশওয়াটার স্টেশন, খুলনায় অবস্থিত ব্র্যাকিশওয়াটার স্টেশন এবং কক্সবাজারের সামুদ্রিক মৎস্য ও প্রযুক্তি কেন্দ্র পরিচালনা করে। দুইটি ছোট স্টেশনের মৎস্য জলাধার রাঙ্গামাটি এবং প্লাবনভূমি বাস্তু সান্তাহার। একটি প্রধান বৈজ্ঞানিক কর্মকর্তা প্রতিটি স্টেশন চার্জের দায়িত্বে থাকেন।   সাফল্য  এই প্রতিষ্ঠানটির গবেষণার ফলে এ পর্যন্ত পাবদা, গুলশা, টেংরা, বাটা, ফলি, মহাশোল, খলিশা, বৈরালী, জাতপুঁটি, গজার, আঙ্গুস, খলিসা, মেনি, বালাচাটা, দাতিনা, গুতুম, ঢেলা, বাতাসি ও পিয়ালিসহ বিলুপ্তপ্রায় ২৯টি প্রজাতির বিলুপ্তপ্রায় মাছের পোনা উৎপাদন সম্ভব হয়েছে।  বিলুপ্তপ্রায় মাছের পোনা উৎপাদনের ফলে বিগত ১২ বছরে চাষের মাধ্যমে দেশীয় ছোট মাছের উৎপাদন বেড়েছে প্রায় চার গুণ।মৎস্য গবেষণা ইনস্টিটিউটের আরেক সাফল্য, নয়া দিগন্ত, ৮ জুন ২০২১  ২০২২ সালের মার্চ মাসে বিলুপ্তপ্রায় ডানকনা মাছের কৃত্রিম প্রজনন কৌশল উদ্ভাবন করেছেন এই প্রতিষ্ঠানের বিজ্ঞানীরা।   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:২০২০-এ একুশে পদক বিজয়ী বিষয়শ্রেণী:গবেষণায় একুশে পদক বিজয়ী বিষয়শ্রেণী:১৯৮৪-এ প্রতিষ্ঠিত সরকারি সংস্থা
থাম্ব|ডান|200px|আগুন চলচ্চিত্রের পোস্টার আগুন ১৯৮৮ সালের একটি বাংলা একশনধর্মী চলচ্চিত্র যার পরিচালক ছিলেন অভিনেতা ভিক্টর বন্দ্যোপাধ্যায়। ৬ মে ১৯৮৮ সালে ইন্দিরা ফিল্মসের ব্যানারে ছবিটি মুক্তিপ্রাপ্ত হয়। সঙ্গীত পরিচালনা করেন রাহুল দেব বর্মণ।   কাহিনী  ধৃতিমান ও মমতার কোনো সন্তান ছিলনা। ধৃতিমানের দাদার একমাত্র পুত্রসন্তান রাজা। রাজার মা মানসী মৃত্যুর আগে শিশুপুত্রকে ধৃতিমান ও মমতার হাতে তুলে দিয়ে যান। মমতা ও ধৃতিমান রাজাকে সন্তানস্নেহে মানুষ করতে থাকেন। রাজার পিতা ওষুধের চোরাকারবারীদের খোজ নেওয়ার সময় খুন হয়ে যায়। রাজা বড় হয়ে খুজতে থাকে পিতার হত্যাকারীদের। সে চোরাকারবারি দলের অন্যতম নেতা সদানন্দ এবং শেঠজীর দুষ্টচক্র ধ্বংস করে দেয়। কিন্তু আসল অপরাধীর নাম জানার পরে চমকে ওঠে, যে ছিল তারই কাকা ধৃতিমান যে পিতৃস্নেহ দিয়ে এসেছে। রাজা সব জেনে যাওয়ার পরে ধৃতিমান আত্মহত্যা করেন।   অভিনয়   ভিক্টর বন্দ্যোপাধ্যায় - রাজা  সৌমিত্র চট্টোপাধ্যায় - ধৃতিমান  তনুজা - মমতা  মনোজ মিত্র - সদানন্দ  অনিল চট্টোপাধ্যায়  রুমা গুহঠাকুরতা  উতপল দত্ত - শেঠজি  দিব্যা রানা  দিলীপ রায়   তথ্যসূত্র   বিষয়শ্রেণী:১৯৮৮-এর চলচ্চিত্র বিষয়শ্রেণী:বাংলা ভাষার চলচ্চিত্র
বাংলাদেশ উদ্ভিদ ও প্রাণী জ্ঞানকোষ একটি বহু-খণ্ডের বিশ্বকোষ। এটি বাংলাদেশ এশিয়াটিক সোসাইটি প্রকাশ করেছে। এটি বাংলাদেশের জীববৈচিত্র্য সুন্দরভাবে তুলে ধরেছে।   খন্ড  বাংলাদেশ উদ্ভিদ ও প্রাণী জ্ঞানকোষ ২৮ খণ্ডে প্রকাশিত হয়। বইটি প্রধানত দুইটি মূল খণ্ডে বিভক্ত। এর মধ্যে ১১টি খণ্ড উদ্ভিদ সম্পর্কিত এবং ১৪টি খণ্ড প্রাণীকুলের বৈচিত্র‍্যকে তুলে ধরেছে।  খন্ড    বাংলাদেশ সমন্ধে খণ্ড  এটি একটি ২৩০ পৃষ্ঠার বিশ্বকোষ। এটিতে বাংলাদেশের পরিবেশ সম্পর্কে ২০টি প্রবন্ধ অন্তর্ভুক্ত করা হয়েছে। এই অংশে সুন্দরবন সম্পর্কে বর্ণনা করা হয়েছে।   সায়ানোব্যাকটেরিয়া, ব্যাকটেরিয়া এবং ছত্রাক  এটি ৪২৫ পৃষ্ঠার একটি খণ্ড যাতে প্রোকারিওটিস বা আদিকোষী অণুজীব সম্পর্কে বর্ণনা করা হয়েছে।   শৈবাল  ব্রাজিলের অ্যামাজন অববাহিকার পাশের ম্যানগ্রোভ বনভূমির পরই বিশ্বের দ্বিতীয় বৃহত্তম ব-দ্বীপ হল বাংলাদেশ। বাংলাদেশে ডিভিশন ক্লোরোফিয়া বা সবুজ শেওলা প্রচুর পরিমাণে রয়েছে। এই খণ্ডে বাংলাদেশ থেকে সংগ্রহ করা ১,৩১৭ প্রজাতির শৈবালের বর্ণনা দেওয়া হয়েছে। বাংলাদেশের অন্যতম খ্যাতিমান শৈবালবিদ জাতীয় অধ্যাপক একে.এম নুরুল ইসলাম বাংলাদেশের শৈবালবিদ্যার উপরে তার গবেষণাপত্র প্রকাশ করেছেন। কিছু আইরকসোকোনিয়া ফর্মোসা প্রজাতিটির শৈবাল শুধু বৈকাল হ্রদেই পাওয়া যায় সেসব প্রজাতিও বাংলাদেশে পাওয়া যায় তাও এই খণ্ডে বর্ণিত হয়েছে।   শৈবাল: ক্লোরোফিয়া - রোডোফাইটা  বইটির ৩য় খণ্ডে (অ্যাকানথ্যাসি-ভৌচারিএসি) ৮০০ প্রজাতির শৈবালের বর্ণনা করা হয়েছে। যা প্রায় ২০০০ প্রজাতির দেশের শৈবাল জীববৈচিত্র্যকে তুলে ধরেছে। বেশিরভাগ জলজ, তীব্র মানুষ্য ধ্বংসত্মাক ক্রিয়াকলাপ এবং জলাশয়ের দ্রুত হ্রাসের ফলে এদের আবাসস্থল হ্রাস পাচ্ছে। ফলে এই সমৃদ্ধ জীব বৈচিত্র্য যথেষ্ট হুমকির মধ্যে রয়েছে।   খণ্ড ৫-১২ ৫-১২ খণ্ড ব্রায়োফাইটস থেকে উচ্চ ডিকোটাইলেডোনাস উদ্ভিদ সম্পর্কে বর্ণনা করা হয়েছে।   সূচক ভলিউম উদ্ভিদ  এটি বাংলাদেশের উদ্ভিদের সূচক হিসাবে পরিচিত।   খণ্ড ১৩-২৮ এই অংশে বাংলাদেশের জীবজন্তুর বর্ণনা করা হয়েছে।   সম্পাদকগণ  বিশ্বকোষটির প্রধান সম্পাদক জিয়া উদ্দিন আহমেদ। অন্য সহকারী সম্পাদকরা হলেন  উদ্ভিদ  জেড এন তাহমিদা বেগম  মোঃ আবুল হাসান  মনিরুজ্জামান খন্দকার প্রাণী  সৈয়দ মোহাম্মদ হুমায়ুন কবির  মোনাওয়ার আহমাদ  আবু তৈয়ব আবু আহমদ  একে আতাউর রহমান  এনাম উল হক [2]http://www.effb-asb.org/about.php    তথ্যসূত্র    বহিঃসংযোগ   https://web.archive.org/web/20110726021146/http://www.effb-asb.org/  বিষয়শ্রেণী:বাংলাদেশের প্রাণীকুল বিষয়শ্রেণী:বাংলাদেশের উদ্ভিদ বিষয়শ্রেণী:বাংলাদেশে বিজ্ঞান ও প্রযুক্তি বিষয়শ্রেণী:বাংলাদেশী সাহিত্য বিষয়শ্রেণী:বাংলাদেশী বিশ্বকোষ বিষয়শ্রেণী:বাংলাদেশের প্রাণিকুল
কসোভো ফুটবল ফেডারেশন (, , ; এছাড়াও সংক্ষেপে এফএফকে নামে পরিচিত) হচ্ছে কসোভোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৬ সালে যুগোস্লাভিয়ার ফুটবল অ্যাসোসিয়েশনের একটি শাখা হিসেবে প্রতিষ্ঠিত হয়েছে; অতঃপর ২০১৮ সালে ফাদিল ভোকরির তাঁর আকস্মিক মৃত্যু পর্যন্ত এটি স্বাধীনভাবে কার্যক্রম পরিচালনা করে। এটি প্রতিষ্ঠার ৭০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে ২০১৬ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর কসোভোর রাজধানী প্রিস্টিনায় অবস্থিত।  এই সংস্থাটি কসোভোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কসোভীয় ফুটবল সুপারলিগ, কসোভো নারী ফুটবল লিগ, কসোভীয় কাপ এবং কসোভীয় সুপার কাপের মতো প্রতিযোগিতার সকল কার্যক্রম পরিচালনা করে।New competition system approved by FFK (FFK) (May 18, 2009) বর্তমানে কসোভো ফুটবল ফেডারেশনের সভাপতির দায়িত্ব পালন করছেন আজিম আদেমি এবং সাধারণ সম্পাদকের দায়িত্ব পালন করছেন এরোল সালিহু।   কর্মকর্তা    অবস্থান  নাম সভাপতি  আজিম আদেমি সহ-সভাপতি  বাকির বুরি সাধারণ সম্পাদক  এরোল সালিহু কোষাধ্যক্ষ  আজিম গাশি গণমাধ্যম এবং যোগাযোগ পরিচালক  দিতুরি হোক্সা প্রযুক্তিগত পরিচালক  মাইকেল নিস ফুটসাল সমন্বয়কারী  রিনোর হাভোলি জাতীয় দলের কোচ (পুরুষ)  বের্নার্দ চালান্দেস জাতীয় দলের কোচ (নারী)  আফের্দিতা ফাজলিজা রেফারি সমন্বয়কারী  ভিসার কাস্ত্রাতি   প্রতিযোগিতা   পুরুষ  ফুটবল  ইপকো সুপারলিগা  কসোভীয় প্রথম ফুটবল লিগ  কসোভীয় দ্বিতীয় ফুটবল লিগ  কসোভীয় তৃতীয় ফুটবল লিগ  কসোভীয় কাপ  কসোভীয় সুপারকাপ  ফুটসাল  কসোভীয় ফুটসাল সুপারলিগ  কসোভীয় প্রথম লিগ  যুব  দ্য জুনিয়র সুপারলিগ  দ্য জুনিয়র ফার্স্ট লিগ  ক্যাডেট জাতীয় লিগ   নারী   কসোভো নারী ফুটবল লিগ  কসোভো নারী কাপ   তথ্যসূত্র    বহিঃসংযোগ       ফিফা-এ কসোভো ফুটবল ফেডারেশন    উয়েফা-এ কসোভো ফুটবল ফেডারেশন     বিষয়শ্রেণী:১৯৪৬-এ কসোভো-এ প্রতিষ্ঠিত বিষয়শ্রেণী:১৯৪৬-এ প্রতিষ্ঠিত ক্রীড়া সংস্থা বিষয়শ্রেণী:কসোভোর ক্রীড়া নিয়ন্ত্রণ সংস্থা বিষয়শ্রেণী:কসোভোর ফুটবল পরিচালনা পরিষদ বিষয়শ্রেণী:উয়েফার সদস্য
বিবেকোদয়ম হল একটি মালয়ালম সাহিত্য পত্রিকা। এটি ১৯০৪ সালে প্রতিষ্ঠিত হয়। পত্রিকাটি ব্রিটিশ ভারতের কেরল রাজ্যের অনগ্রসর জাতিগুলির (বিশেষত অস্পৃশ্য বলে গণ্য এজহাভা উপজাতির) মুখপত্র হিসেবে প্রকাশিত হয়। এই পত্রিকার প্রতিষ্ঠাতা কুমারন আসন ছিলেন একজন কবি, সমাজ সংস্কারক, নারায়ণ গুরুর শিষ্য এবং এসএনডিপি যোগমের প্রতিষ্ঠাতা-সচিব। তিনি স্বামী বিবেকানন্দের শিক্ষায় অনুপ্রাণিত হয়েছিলেন। পত্রিকাটির নামও বিবেকানন্দের স্মৃতিতে রাখা হয়।)   ইতিহাস  ১৯০৪ সালের এপ্রিল মাসে বিবেকোদয়ম চালু হয় একটি মাসিক পত্রিকা হিসেবে। এর প্রথম সম্পাদক ছিলেন কুমারন আসন। শীঘ্রই এটি কেরলের অগ্রণী সাহিত্য পত্রিকায় পরিণত হয়। আসনের সম্পাদনায় এটি মুখ্যত এসএনডিপি যোগমের সমাজ সংস্কারকমূলক বার্তার একটি মুখপত্র হিসেবে প্রকাশিত হত। সেই সময় থেকেই এতে রাজনৈতিক রচনা, সামাজিক বিষয়ভিত্তিক রচনা, মৌলিক সাহিত্যকর্ম, সাহিত্য সমালোচনা, তথ্যমূলক রচনা ও অনুপ্রেরণামূলক রচনা প্রকাশিত হত। এজহাভা সম্প্রদায়ের স্বপক্ষে সোচ্চার থাকার জন্য এটিকে সাধারণ্যে এজহাভা গেজেট-ও বলা হত। ১৯১৯ সাল পর্যন্ত আসন এই পত্রিকার সম্পাদক ছিলেন। তারপর তাঁর বিবাহের পর তিনি এই পত্রিকা সম্পাদনার কাজ থেকে ইস্তফা দেন।  কয়েকবছর অপ্রকাশিত অবস্থায় থাকার পর সি. আর. কেশবন বৈদ্যর এটিকে আবার প্রকাশ করেন। এখন এই পত্রিকাটি একটি পাক্ষিক পত্রিকার আকারে কুমারন আসন ন্যাশনাল ইনস্টিটিউট অফ কালচার কর্তৃক প্রকাশিত হয়। উক্ত সংস্থাটি ১৯৫৮ সালে কুমারন আসনের স্মৃতিরক্ষা ও রচনাবলি সংরক্ষণের উদ্দেশ্যে স্থাপিত হয়েছিল।   পাদটীকা    গ্রন্থপঞ্জি   বিষয়শ্রেণী:মালয়ালম পত্রিকা বিষয়শ্রেণী:স্বামী বিবেকানন্দ বিষয়শ্রেণী:ভারতের মাসিক ম্যাগাজিন বিষয়শ্রেণী:মালয়ালম ভাষার ম্যাগাজিন বিষয়শ্রেণী:ভারতের ত্রৈমাসিক ম্যাগাজিন বিষয়শ্রেণী:ভারতের সাহিত্য ম্যাগাজিন
জাওয়ার () ভারতের মধ্য প্রদেশ রাজ্যের সেহোরে জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯৪ মিটার (৯৬৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে জাওয়ার শহরের জনসংখ্যা হল ৭১৩১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে জাওয়ার এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
জলিল খায়াত মসজিদ () ইরাকি কুর্দিস্তানের আর্বিলে অবস্থিত একটি সুন্নি ইসলামি মসজিদ। এটি আর্বিল শহরের বৃহত্তম মসজিদ। ২০০৫ সালে মারা যাওয়া জলিল খায়াত মসজিদটি শুরু করেছিলেন এবং ২০০৭ সালে তার ছেলেদের দ্বারা তাদের বাবার স্মরণে মসজিদটি সম্পন্ন হয়েছিলো।   স্থাপত্যশৈলী  মসজিদের স্থাপত্যশৈলী কায়রোর মুহাম্মদ আলীর মসজিদ এবং ইস্তাম্বুলের সুলতান আহমেদ মসজিদের সাথে সাদৃশ্যপূর্ণ। এই মসজিদের ভিতরের অংশকে অন্যতম সুন্দর অংশ হিসেবে উল্লেখ করা হয়েছে। আল-খায়াত নির্মাণ সংস্থা জানিয়েছে যে মসজিদের ভবনটি ইসলামী স্থাপত্য ও আল-আব্বাসী নকশার উপর নির্ভর করে এবং গম্বুজগুলো উসমানী নকশার আদলে তৈরি। মূল গম্বুজের উচ্চতা , ব্যাস । মসজিদটি  এবং এতে প্রায় ১,৫০০ থেকে ২,০০০ মুসল্লি একসাথে সালাত আদায় করতে পারে।   চিত্রশালা    আরও দেখুন   ইরাকে ইসলাম  ইরাকের মসজিদের তালিকা   তথ্যসূত্র    বহিঃসংযোগ   বিষয়শ্রেণী:আব্বাসীয় স্থাপত্য বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইরাকের সুন্নি মসজিদ বিষয়শ্রেণী:ইরাকের উসমানীয় মসজিদ
মোন () ভারতের নাগাল্যান্ড রাজ্যের মোন জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫৫ মিটার (২১৪৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে মোন শহরের জনসংখ্যা হল ১৬,১১৯ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে মোন এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:নাগাল্যান্ডের শহর ও নগর
লাসালগাঁও () ভারতের মহারাষ্ট্র রাজ্যের নাশিক জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮১ মিটার (১৯০৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে লাসালগাঁও শহরের জনসংখ্যা হল ১২,৫২৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে লাসালগাঁও এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।  পেঁয়াজ বাজার এশিয়ার বৃহত্তম বাজার হচ্ছে লাসালগাঁও । এখানে রোজ গড়ে ১২,০০০ থেকে ১৫,০০০ কুইন্টাল পেঁয়াজের জোগান থাকে। মুম্বই থেকে ২০০ কিলোমিটার দূরে লাসালগাঁও থেকে গোটা দেশে পেঁয়াজ রফতানি করা হয়।   তথ্যসূত্র   বিষয়শ্রেণী:মহারাষ্ট্রের শহর
উইলিয়াম গ্রিনউড (১৮৭৫ - ১৯ আগস্ট ১৯২৫) ১৯২০ থেকে ১৯২৫ সাল পর্যন্ত স্টকপোর্টের রক্ষণশীল এমপি ছিলেন। তিনি প্রথম ১৯২০ সালের স্টকপোর্ট উপ-নির্বাচনে নির্বাচিত হন এবং ১৯২২, ১৯২৩ এবং ১৯২৪ সালের সাধারণ নির্বাচনে পুনরায় নির্বাচিত হন। তিনি অফিসে মারা যান, যার ফলে ১৯২৫ স্টকপোর্ট উপ-নির্বাচন হয়।  ১৯২০ সালে, তিনি ব্রিটিশ কটন ইন্ডাস্ট্রি রিসার্চ অ্যাসোসিয়েশনের গবেষণা কেন্দ্র হিসাবে ব্যবহার করার জন্য ডিডসবারি, ম্যানচেস্টারে "দ্য টাওয়ার্স" এর ক্রয় মূল্যে একটি গুরুত্বপূর্ণ অবদান রেখেছিলেন এবং বিল্ডিংটি তার মেয়ের নামে নামকরণ করতে বলেছিলেন, তাই সুবিধাটি শার্লি ইনস্টিটিউট হিসাবে পরিচিত হয়ে ওঠে।   তথ্যসূত্র   বিষয়শ্রেণী:স্টকপোর্টের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯২৫-এ মৃত্যু বিষয়শ্রেণী:১৮৭৫-এ জন্ম
thumb|ফিয়েস্তা (ম্যাগাজিন) প্রচ্ছদ ফিয়েস্তা ম্যাগাজিন হল একটি ব্রিটিশ প্রাপ্তবয়স্ক ম্যাগাজিন, যাতে সফটকোর পর্নোগ্রাফি দেখানো হয়, যা গ্যালাক্সি পাবলিকেশন্স লিমিটেড দ্বারা প্রকাশিত।  এটি নেভ এর একটি ভগিনী প্রকাশনা।   ১৯৬৬ সালে চালু হওয়া, ফিয়েস্তা দ্রুত ব্রিটেনের সর্বোচ্চ বিক্রিত প্রাপ্তবয়স্ক ম্যাগাজিন হয়ে ওঠে। "পুরুষদের জন্য ম্যাগাজিন, যা মহিলারা পড়তে পছন্দ করে" গৃহীত হয়েছে, মাসিক ম্যাগাজিনের পাঠকরা ১৯৭০-এর দশকের গোড়ার দিকে বিশ্বব্যাপী ম্যাগাজিনের একটি বৈশিষ্ট্য তৈরি করে তা হলো: পাঠকদের স্ত্রী।  এই থিমের কেন্দ্রে হল মাসিক "রিডারস ওয়াইভস স্ট্রিপটিজ" বিভাগ, যেখানে ফিয়েস্তা কর্তৃক আলোকচিত্রধারণ করা পাঠকের কথিত স্ত্রী বা বান্ধবীর কাপড় খোলা থেকে শুরু করে (প্রায়শই, কিন্তু সব সময় দৈনন্দিন পোশাকের বাইরে নয়) সম্পূর্ণ নগ্ন হওয়ার আলোকচিত্র দেখানো হয়। Fiesta, Volume 43, Issue 9. Page 70.    রিডার্স ওয়াইভস বিভাগটি ছিল জন কুপার ক্লার্কের অ্যালবাম ডিসগুইস ইন লাভের একটি গানের বিষয়।   আরো দেখুন    ব্রিটিশ পর্নোগ্রাফির রূপরেখা  যুক্তরাজ্যে পর্নোগ্রাফি   তথ্যসূত্র    আরও পড়া    Attwood, F. (2002) 'A very British carnival: Women, sex and transgression in Fiesta magazine', ইউরোপিয়ান জার্নাল অফ কালচারাল স্টাডিজে, 5 (1) 91-105। বিষয়শ্রেণী:১৯৬৬-এ যুক্তরাজ্যে প্রতিষ্ঠিত বিষয়শ্রেণী:যুক্তরাজ্যের পুরুষদের ম্যাগাজিন বিষয়শ্রেণী:যুক্তরাজ্যের পর্নোগ্রাফিক ম্যাগাজিন বিষয়শ্রেণী:১৯৬৬-এ প্রতিষ্ঠিত ম্যাগাজিন
মুইজউদ্দিন কায়কোবাদ (শাসনকাল ১২৮৭ – ১৪ অক্টোবর ১২৯০) ছিলেন দিল্লির ১০ম মামলুক সুলতান। তিনি ছিলেন বাংলার সুলতান বুগরা খানের পুত্র।  পুত্র মুহাম্মদের মৃত্যুর পর গিয়াসউদ্দিন বলবন তার কনিষ্ঠ পুত্র নাসিরুদ্দিন বুগরা খানকে উত্তরাধিকারী মনোনীত করতে চেয়েছিলেন। কিন্তু বুগরা খান বাংলার গভর্নর হিসেবে থাকা শ্রেয় বিবেচনা করেছিলেন। তাই বলবন তার পৌত্র ও মুহাম্মদের পুত্র কায়খসরুকে উত্তরাধিকারী মনোনীত করেন। তবে বলবনের মৃত্যুর পর অভিজাতরা বুগরা খানের পুত্র কায়কোবাদকে মসনদে বসায়।  আরও দেখুন মামলুক সালতানাত  বহিঃসংযোগ India Through the Ages  The Slave Dynasty Coin database of Mu'izz ud-Din Qaiqabad  তথ্যসূত্র  বিষয়শ্রেণী:দিল্লির মামলুক সুলতান বিষয়শ্রেণী:১২৯০-এ মৃত্যু বিষয়শ্রেণী:ভারতীয় মুসলিম বিষয়শ্রেণী:ভারতীয় সুন্নি মুসলিম বিষয়শ্রেণী:জন্মের সাল অজানা বিষয়শ্রেণী:১৩শ শতাব্দীর ভারতীয় রাজশাসক
তুষার সিংহ (; ),হলো তিব্বতের স্বর্গীয়  প্রাণী। এটি তিব্বতের প্রতীক, তুষারাবৃত বরফের পর্বতশ্রেণী এবং হিমবাহকে উপস্থাপন করে। তাছাড়া এটি শক্তি, নির্ভীকতা, আনন্দ, পূর্বদিক এবং পৃথিবীর উপাদানগুলিরও প্রতীক হতে পারে। এটি তিব্বতের চারটি মর্যাদাশীল প্রতীকের মধ্যে একটি। thumb|right|তুষার সিংহকে তিব্বতের প্রতীক হিসাবে দেখানো হয়েছে এটি পর্বতমালার উপর বিচরণ করে,এবং সাধারণত সবুজের কাছাকাছি ফিরোজা রঙের কেশরের সাথে সাদা রঙ ব্যবহার করে চিত্রিত হয়। ১৫৯২ সালে প্রকাশিত "জার্নি টু দ্যা ওয়েস্ট" এ তুষার সিংহকে অন্যতম ইয়েকাই হিসাবে চিত্রিত করা হয়েছে।.   তিব্বতের জাতীয় প্রতীক হিসাবে তুষার সিংহ   thumb|তিব্বতের পতাকা  thumb|তুষার সিংহ সংবলিত ডাকটিকেট ১৯০৯ সাল থেকে ১৯৫৯ সাল পর্যন্ত একক তুষার সিংহ কিংবা তাদের একটি জুটি মুদ্রা, ডাকটিকিট, নোট এবং তিব্বতের জাতীয় পতাকায় তিব্বতের জাতীয় প্রতীক হিসাবে ব্যবহৃত হতো। দুটি তুষার সিংহের সাথে ডানদিকে প্রদর্শিত সংস্করণটি পুরানো সামরিক ব্যানারের ভিত্তিতে ১৩ তম দালাই লামার দ্বারা প্রবর্তিত হয়েছিল এবং এখনও নির্বাসিত তিব্বত সরকার ব্যবহার করে যাচ্ছে। পতাকাটি তুষার সিংহের পতাকা নামেই অধিকতর পরিচিত।   তথ্যসূত্র   বিষয়শ্রেণী:তিব্বতী বৌদ্ধ আচার অনুষ্ঠান বিষয়শ্রেণী:তিব্বতীয় সংস্কৃতি বিষয়শ্রেণী:তান্ত্রিক অনুশীলন
কুমুদবেন মনিশঙ্কর জোশী (৩১শে জানুয়ারী ১৯৩৪ - ১৪ই মার্চ ২০২২) ছিলেন একজন ভারতীয় রাজনীতিবিদ এবং ইন্দিরা গান্ধীর নেতৃত্বে ভারত সরকারের উপমন্ত্রী।   জীবনী  কুমুদবেন ১৯৮৫ সালের ২৬শে নভেম্বর থেকে ১৯৯০ সালের ৭ই ফেব্রুয়ারি পর্যন্ত ভারতের অন্ধ্র প্রদেশের রাজ্যপাল ছিলেন। শারদা মুখার্জির পর তিনি ছিলেন রাজ্যের দ্বিতীয় মহিলা রাজ্যপাল। তিনি তথ্য ও সম্প্রচার উপমন্ত্রী (অক্টোবর ১৯৮০ - জানুয়ারি ১৯৮২) এবং স্বাস্থ্য ও পরিবার কল্যাণ উপমন্ত্রী (জানুয়ারী ১৯৮২ - ডিসেম্বর ১৯৮৪) হন।  কুমুদ বেন তিনবার রাজ্যসভার সদস্য ছিলেন,- ১৯৭৩ সালের ১৫ই অক্টোবর থেকে ১৯৭৬ সালের ২রা এপ্রিল পর্যন্ত, ১৯৭৬ সালের ৩রা এপ্রিল থেকে ১৯৮২ সালের ২রা এপ্রিল পর্যন্ত এবং ১৯৮২ সালের ৩রা এপ্রিল থেকে ১৯৮৫ সালের ২৫শে নভেম্বর পর্যন্ত। তিনি গুজরাট প্রদেশ কংগ্রেস কমিটির সাধারণ সম্পাদকও ছিলেন।  দায়িত্ব গ্রহণের পরপরই, তিনি রাজ্যের ২৩টি জেলা এবং তার বাইরে ভ্রমণ শুরু করেন, যাতে হায়দ্রাবাদের রাজভবনে তাঁর ১৩ জন পূর্বসূরীর চেয়ে বেশি সক্রিয় থাকার রেকর্ড তৈরি হয়। ১৯৮৫ সালের ২৬শে নভেম্বর থেকে ১৯৮৭ সালের ৩০শে সেপ্টেম্বরের মধ্যে তিনি ১০৮ বার জেলায় এবং ২২ বার রাজ্যের বাইরে ভ্রমণ করেছিলেন। তৎকালীন মুখ্যমন্ত্রী এন টি রামা রাও এবং তাঁর দলের নেতারা এটিকে কংগ্রেসের জন্য একটি শক্তিশালী ভিত্তি তৈরির জন্য কুমুদ বেনের প্রচেষ্টা হিসেবে দেখেছিলেন।   বিতর্ক  কুমুদ বেন হায়দ্রাবাদের স্থানীয় সংবাদপত্রগুলিতে বেশ কয়েকটি সাক্ষাৎকার দিয়ে উপরোক্ত প্রচারের প্রতিক্রিয়া জানান। তিনি অভিযোগগুলিকে "আবর্জনা" বলে উড়িয়ে দিয়েছেন এবং বলেছেন, "এই ধরনের সমালোচনার জবাব দেওয়া আমার মর্যাদার চেয়েও খারাপ।"   মৃত্যু  তিনি ২০২২ সালের ১৪ই মার্চ ৮৮ বছর বয়সে গনদেবীর কাছে চাঙ্গা ধানোরি গ্রামে মারা যান।   তথ্যসূত্র   বিষয়শ্রেণী:রাজ্যসভার নারী সদস্য বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:অন্ধ্রপ্রদেশের রাজনীতিতে নারী বিষয়শ্রেণী:ভারতের কেন্দ্রীয় উপমন্ত্রী বিষয়শ্রেণী:গুজরাতের রাজনীতিতে নারী বিষয়শ্রেণী:গুজরাতের রাজ্যসভা সদস্য বিষয়শ্রেণী:ভারতের নারী রাজ্যপাল বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ বিষয়শ্রেণী:অন্ধ্রপ্রদেশের রাজ্যপাল বিষয়শ্রেণী:২০২২-এ মৃত্যু বিষয়শ্রেণী:১৯৩৪-এ জন্ম বিষয়শ্রেণী:অপর্যালোচিত অনুবাদসহ পাতা
সিন্ধুঘোটক (দ্বিপদী নাম Odobenus rosmarus) হলো এক প্রকারের জলজ স্তন্যপ্রায়ী প্রাণী। এদের বাস উত্তর মেরুর কাছাকাছি উত্তর মহাসাগর এবং উত্তর গোলার্ধের মেরু-সন্নিহিত অঞ্চলে। সিন্ধুঘোটক হলো Odobenidae পরিবারের Odobenus গণের একমাত্র জীবিত প্রজাতি। এটি ৩টি উপপ্রজাতিতে বিভক্ত: আটলান্টিক মহাসাগরীয় সিন্ধুঘোটক (O. rosmarus rosmarus), প্রশান্ত মহাসাগরীয় সিন্ধুঘোটক (O. rosmarus divergens) এবং লাপতেভ সাগরের সিন্ধুঘোটক (O. rosmarus laptevi)। ইংরেজিতে একে ওয়ালরাস ডাকা হয়।  সিন্ধুঘোটকের মুখে হাতির দাঁতের মতো দীর্ঘ দাঁত রয়েছে। এছাড়া এদের মুখে গোঁফ আছে। এদের দেহ মোটা থলথলে। প্রশান্ত মহাসাগরীয় পুরুষ সিন্ধুঘোটকের ওজন পর্যন্ত হয়। ফ্লিপার-পদ (pinniped) প্রাণীদের মধ্যে কেবল হস্তি সীলমাছের ওজনই সিন্ধুঘোটকের চাইতে বেশি।  সিন্ধুঘোটক অগভীর সমূদ্রে বাস করে। জীবনের অধিকাংশ সময় এরা সমুদ্রের বরফের মধ্যে কাটায়। এদের প্রধান খাদ্য হলো বেন্থিক শামুক ও ঝিনুক। এরা দীর্ঘজীবী এবং সামাজিক প্রাণী।  উত্তর মেরুর কাছাকাছি আদিবাসী জনগোষ্ঠীর জীবন ও খাদ্যাভ্যাসে সিন্ধুঘোটকের গুরুত্বপূর্ণ স্থান রয়েছে। দীর্ঘকাল ধরেই সেখানকার আদিবাসীরা সিন্ধুঘোটক শিকার করে আসছে। সিন্ধুঘোটকের মাংস, চর্বি, দাঁত, এবং অস্থিকে আদিবাসীরা বিভিন্ন কাজে ব্যবহার করে। ১৯ ও ২০ শতকে চর্বি ও দাঁতের জন্য সিন্ধুঘোটকদের বাণিজ্যিকভাবে শিকার করা শুরু হয়েছিলো। ফলে সেসময় সিন্ধুঘোটকের সংখ্যা আশঙ্কাজনকভাবে কমে যায়। বর্তমানে বিশ্বজুড়ে সিন্ধুঘোটকের সংখ্যা বাড়লেও আটলান্টিক ও লাপ্তেভ সাগরে সিন্ধুঘোটকের সংখ্যা এখনও বাড়েনি।   নামের উৎস  ইংরেজি ওয়ালরাস নামের উৎস হলো ওলন্দাজ ভাষার শব্দ ওয়ালভিস walvis (তিমি) এবং রস ros ("ঘোড়া")Dictionary.com, অথবা ওয়াল wal ("উপকূল") এবং রিউস reus ("দৈত্য").। তবে সবচেয়ে সম্ভাব্য নামের উৎস হলো প্রাচীন নর্স ভাষার শব্দ হ্রসভালর (hrossvalr,) যার অর্থ ঘোড়া-তিমি। সম্ভবত এখান থেকেই শব্দটি ওলন্দাজ ও অন্যান্য উত্তরীয়-জার্মান ভাষায় walros বা Walross হিসেবে এসেছে।Dansk Etymologisk Ordbog, Niels Age Nielsen, Gyldendal 1966  ইংরেজি ভাষায় ওয়ালরাসের আদি নাম ছিলো মোর্স (morse) এসেছে স্লাভীয় ভাষা থেকে। "morse, n., etymology of" The Oxford English Dictionary. 2nd ed. 1989. OED Online. Oxford University Press. http://dictionary.oed.com/  রুশ ভাষাতেও এর নাম морж (মোরশ) , পোলীয় ভাষায় মর্স (mors) এবং ফিনীয় ভাষায় মুরসু (mursu)।  ওয়ালরাসের বৈজ্ঞানিক নাম Odobenus এসেছে প্রাচীন গ্রিক odous (দাঁত) এবং বাইনো (baino) (হাঁটা) হতে। পানি থেকে ওঠার সময়ে ওয়ালরাস দাঁতের সাহায্য নিয়ে থাকে । অন্য অংশ অর্থাৎdivergensতেসেছে লাতিন ভাষা থেকে।   তথ্যসূত্র   বিষয়শ্রেণী:স্তন্যপায়ী প্রাণী বিষয়শ্রেণী:জলজ প্রাণী বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:এশিয়ার স্তন্যপায়ী বিষয়শ্রেণী:কানাডার স্তন্যপায়ী বিষয়শ্রেণী:উত্তর আমেরিকার স্তন্যপায়ী বিষয়শ্রেণী:মার্কিন যুক্তরাষ্ট্রের স্তন্যপায়ী বিষয়শ্রেণী:ইউরোপের স্তন্যপায়ী বিষয়শ্রেণী:সামুদ্রিক স্তন্যপায়ী প্রাণী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
মারুফ হোসেন ইবনে সাঈদ (সামুরাই মারুফ অথবা মারুফ সামুরাই নামে বিশেষভাবে জনপ্রিয়) হলেন একজন বাংলাদেশী শিল্প নির্দেশক। তিনি ২০১৪ সালের চলচ্চিত্র তারকাঁটা এবং ২০১৫ সালের চলচ্চিত্র জিরো ডিগ্রীর জন্য ২ বার শ্রেষ্ঠ শিল্প নির্দেশক হিসেবে জাতীয় চলচ্চিত্র পুরস্কার লাভ করেন।  নির্বাচিত চলচ্চিত্রসমূহ  দি গেস্ট - ২০১৩  তারকাঁটা - ২০১৪  জিরো ডিগ্রী - ২০১৫  সম্রাট - ২০১৬  দেবী - ২০১৮  পুরস্কার ও মনোনয়ন  বছর  পুরস্কার  বিভাগ  চলচ্চিত্র  ফলাফল ২০১৪  জাতীয় চলচ্চিত্র পুরস্কার  শ্রেষ্ঠ শিল্প নির্দেশক  তারকাঁটা  ২০১৫  জাতীয় চলচ্চিত্র পুরস্কার  শ্রেষ্ঠ শিল্প নির্দেশক  জিরো ডিগ্রী   তথ্যসূত্র  বহিঃসংযোগ    বিষয়শ্রেণী:বাংলাদেশী শিল্প নির্দেশক বিষয়শ্রেণী:শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:জীবিত ব্যক্তি
জেসিকা এভিলাইন ক্যামেরন () (জন্মঃ ২৭ জুন ১৯৮৯) হলেন একজন অস্ট্রেলিয়ান মহিলা ক্রিকেটার। একজন ব্যাটসম্যান হিসেবে তিনি ভিক্টোরিয়ান স্পিরিট এবং অস্ট্রেলিয়ান জাতীয় মহিলা ক্রিকেট দলের হয়ে বর্তমানে খেলছেন।  ক্যামেরুন ২০০৬-০৭ মওসুমে জাতীয় মহিলা ক্রিকেট লিগে ভিক্টোরিয়ান দলের হয়ে আত্মপ্রকাশ করেন। তিনি সবকটি ম্যাচ অর্থ্যাৎ ১১ ম্যাচই খেলেন কিন্তু ব্যাটিংয়ে অর্ডারে নিচের সারির ব্যাটসম্যান হিসেবে ব্যাট করেন এবং ক্রিজে বেশিক্ষণ ব্যাট করতে না পেরেও ১৮.৪০ গড়ে ৯২ রান করেন সাথে ৩ উইকেটের অর্জন। সিজনের শেষে তিনি নিউজিল্যান্ড এ দলের বিরুদ্ধে খেলার জন্য অস্ট্রেলিয়ার যুব দলে নির্বাচিত হন এবং একটি খেলায় মাত্র ২৮ রান দিয়ে ৬ উইকেট তুলে নেন। সিরিজ শেষে তিনি ৯.৭৭ গড়ে মোট ৯ উইকেট লাভ করেন।http://cricketarchive.com/Archive/Players/142/142817/142817.html  তথ্যসূত্র   বহিঃসংযোগ   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় নারী ক্রিকেটার বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:ভিক্টোরিয়ান স্পিরিটের ক্রিকেটার বিষয়শ্রেণী:ওয়েস্টার্ন ফিওরির ক্রিকেটার বিষয়শ্রেণী:মেলবোর্ন স্টার্সের (ডব্লিউবিবিএল) ক্রিকেটার বিষয়শ্রেণী:মেলবোর্ন রেনেগেডসের (ডব্লিউবিবিএল) ক্রিকেটার বিষয়শ্রেণী:অস্ট্রেলিয়ার নারী টেস্ট ক্রিকেটার বিষয়শ্রেণী:ভিক্টোরিয়ার (রাজ্য) নারী ক্রীড়াবিদ
ড.বারীন্দ্রকুমার বসু  (৮ মার্চ ১৯৪৩ – ২১ এপ্রিল ২০২৫) ছিলেন  কলকাতা বিশ্ববিদ্যালয়ের বাণিজ্য বিভাগের দিকপাল অধ্যাপক, যিনি বিশ্ববিদ্যালয়ের হিসাবশাস্ত্রে প্রথম পিএইচডি এবং অডিটিং-এ প্রথম ডিলিট ডিগ্রি অর্জন করেন।  ২০১২ খ্রিস্টাব্দের তিনি "এমিনেন্ট টিচার অ্যাওয়ার্ড" পুরস্কার লাভ করেন।   জীবনী অধ্যাপক ড.বারীন্দ্রকুমার বসু ১৯৪৩ খ্রিস্টাব্দের ৮ মার্চ কলকাতায় জন্ম গ্রহণ করেন। ১৯৬৪ খ্রিস্টাব্দে কলকাতা বিশ্ববিদ্যালয় থেকেই বাণিজ্য শাখায় এম. কম লাভ করেন।  ১৯৬৯ খ্রিস্টাব্দে ৬ জানুয়ারি বিশ্ববিদ্যালয়ের বাণিজ্য বিভাগে যোগ দেন পুরো সময়ের শিক্ষকতায়। হিসাব শাস্ত্র অডিটিং বিষয় পড়ানোর দক্ষতায় তিনি হয় ওঠেন দিকপাল অধ্যাপক পুরো সময়ের অধ্যাপক। তিনিই প্রথম কলকাতা বিশ্ববিদ্যালয়ের হিসাব শাস্ত্রে পিএইডি ও অডিটিং-এ ডিলিট ডিগ্রি লাভ করেন।   ১৯৭৭ খ্রিস্টাব্দে অধ্যাপক বসু চতুর্থ আন্তর্জাতিক হিসাবশাস্ত্র শিক্ষা সম্মেলনে যোগ দিতে জার্মানি যান এবং পরে নানা দেশে আমন্ত্রিত হয়েছেন।   তিনি কলকাতা বিশ্ববিদ্যালয়ের সেনেট ও সিন্ডিকেটের সদস্য এবং বাণিজ্য, সামাজিক কল্যাণ এবং ব্যবসায়িক ব্যবস্থাপনা অনুষদের-এর ডিন ছিলেন।  এছাড়াও, ড. বসু ইউজসির কমার্স প্যানেল এবং ইন্ডিয়ান অডিটিং অ্যাসোসিয়েশনসহ নানা কমিটি ও সংস্থার গুরুত্বপূর্ণ পদে আসীন ছিলেন।   অধ্যাপক ড.বারীন্দ্রকুমার বসু ২০২৫ খ্রিস্টাব্দের ২১ এপ্রিল ৮২ বৎসর বয়সে কলকাতায় প্রয়াত হন।  তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:২০২৫-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:হিসাববিজ্ঞান বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
ফনথিপ ওয়াচরাত্রকুল (, ), ডাকনাম পুক লুক (, ) (জন্ম জুলাই ১৯, ১৯৯০)  একজন থাই অভিনেত্রী এবং সৌন্দর্য প্রতিযোগিতার শিরোপাধারী, যিনি মিস থাইল্যান্ড ইউনিভার্স ২০১০ জিতেছেন এবং মিস ইউনিভার্স ২০১০ এ থাইল্যান্ডের প্রতিনিধিত্ব করেছেন।    তথ্যসূত্র    বহিঃসংযোগ        বিষয়শ্রেণী:থাই নারী মডেল বিষয়শ্রেণী:২১শ শতাব্দীর থাই অভিনেত্রী বিষয়শ্রেণী:থাই টেলিভিশন অভিনেত্রী বিষয়শ্রেণী:মিস ইউনিভার্স ২০১০-এর প্রতিযোগী বিষয়শ্রেণী:মিস ইউনিভার্স থাইল্যান্ড বিজয়ী বিষয়শ্রেণী:থাই সুন্দরী প্রতিযোগিতা বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:থাই অভিনেত্রী বিষয়শ্রেণী:থাই ইউটিউবার